**PREKIŲ VIEŠOJO PIRKIMO – PARDAVIMO SUTARTIS**

2023 m. kovo 28 d. Nr. 77-VP-864

Vilnius

**SPECIALIOSIOS SĄLYGOS**

**Valstybės įmonė Valstybinių miškų urėdija**,įmonės kodas 132340880, atstovaujama generalinio direktoriaus Valdo Kaubrės, veikiančio pagal įmonės įstatus(toliau – **Pirkėjas**),

ir

**UAB ,,Taiklu‘‘,** juridinio asmens kodas 304437662, atstovaujama direktoriaus Martyno Knyzelio, veikiančios pagal bendrovės įstatus ( toliau – Tiekėjas),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas yra įvairių ūkinių prekių (toliau – **Prekės**) **pirkimas–pardavimas**, 27 (dvidešimt septynios)pirkimo objekto dalys (toliau – **P.o.d.**): Sutartis sudaroma dėl:

**6 p.o.d - Įvairios ūkinės prekės Joniškio regioniniam padaliniui.**

Prekių techniniai reikalavimai nurodyti Sutarties Specialiųjų sąlygų 1 priede *„Įvairių ūkinių prekių pirkimo techninė specifikacija*“ (toliau – **1 priedas**).

1.2. Pirkėjas Prekes perka pagal poreikį ir jas atsiims pats Tiekėjo nurodytoje prekybos vietoje šiuo adresu*:* ŽŪB ,,Virčiuvis‘‘, Žemaičių g. 65, Joniškis. Pardavimo vietoje perkant stambių gabaritų ar didelės masės prekes arba perkant prekių daugiau kaip už 1000,00 (Vienas tūkstantis eurų, 00ct,) Eur be PVM, jos Tiekėjo transportu, nemokamai turės būti pristatytos į regioninį padalinį užsakyme nurodytu adresu ir perduotos įgaliojimą pirkti turinčiam asmeniui.

1.3. Prekes atsiimti ar priimti pasirašyti Prekių perdavimo – priėmimo aktą Pirkėjo įgaliotų atsakingų asmenų kontaktiniai duomenys: Joniškio regioninio, ir medienos ruošos specialistas Apie įgalioto asmens pasikeitimą Pirkėjas informuoja Tiekėją šios Sutarties rekvizituose nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.4. Už Sutarties vykdymą Tiekėjas skiria atsakingą asmenį: Apie atsakingo asmens pasikeitimą Tiekėjas informuoja Pirkėją šios Sutarties Specialiųjų sąlygų 1.3 punkte ar Šalių rekvizituose nurodytu Pirkėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5.Siekiant įgyvendinti aplinkosauginį principą, kad Prekių tiekimui būtų „<...>sunaudojama mažiau gamtos išteklių <...>“ (pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto *Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo* 4.4.1 punktą), Prekių tiekėjas įsipareigoja laikytis aplinkosaugos reikalavimų: sutartį pasirašyti el. būdu, atsisakyti popierinių dokumentų, Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus. Tiekėjas įsipareigoja laikytis aplinkosauginių principų - prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų, prekei pagaminti, paslaugai teikti ar darbams atlikti naudojama mažiau ar visai nenaudojama pavojingųjų cheminių medžiagų, neteršiama aplinka ir nekeliamas pavojus sveikatai, prekė yra tvirta, ilgaamžė, funkcionali, ji ar jos sudedamosios dalys tinkamos naudoti daug kartų ir (ar) lengvai pataisomos ir (ar) pakeičiamos, prekė, virtusi atliekomis, yra tinkama paruošti pakartotiniam naudojimui ar perdirbimui.

**2.SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1.Sutarčiai taikomas kainos apskaičiavimo būdas – kintamas įkainis visoms p.o.d.. Kintamas įkainis susideda iš dviejų dalių – kintamos dalies ir Tiekėjo pasiūlytos nuolaidos, kuri sudaro*:* 10 ( dešimt ) procentų (toliau – **Nuolaida**). Kintama dalis – tai Prekių pirkimo dieną Tiekėjo prekybos vietoje viešai skelbiamos Prekių kainos. Tiekėjo pasiūlyta fiksuota Nuolaida, kuri taikoma nuo viešai skelbiamų Prekių kainų, nekinta visą Sutarties galiojimo laikotarpį. Už Techninės specifikacijos 6 priede „Prekių sąrašas“ nurodytas ir (ar) nenurodytas, tačiau su pirkimo objektu susijusias prekes, bus apmokama ne didesnėmis nei Prekių pirkimo dieną Tiekėjo prekybos vietoje viešai skelbiamomis kainomis, atimant Tiekėjo pasiūlytą Nuolaidą. Jei Prekių pirkimo momentu visiems pirkėjams yra taikomos Tiekėjo nuolaidos, jos turi būti sumuojamos su Tiekėjo pasiūlyta Nuolaida.Pirkėjas neįsipareigoja išpirkti preliminaraus Prekių kiekio ar bet kokios jo dalies (jeigu Sutartyje yra nurodyti preliminarūs Prekių kiekiai), nepaisant to, preliminarūs Prekių kiekiai nėra laikomi maksimaliais. Taip pat Pirkėjas neįsipareigoja išpirkti Prekių Sutarties Specialiųjų sąlygų 2.2 punkte nurodytai Sutarties maksimaliai kainai. Sutarties galiojimo metu atsiradus Pirkėjo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes (kitokių charakteristikų / parametrų ar identiško / panašaus naudojimo) (toliau – **Nenumatytos prekės**), Pirkėjas turi teisę įsigyti ne daugiau nei 10 dešimt) procentų Nenumatytų prekių, šį procentą skaičiuojant nuo Sutarties Specialiųjų sąlygų 2.2 p. nurodytosmaksimalioskainos, lygios atitinkamos P.o.d. (pagal atitinkamą P.o.d.), be PVM kainai (jos nedidinant).

Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną atimant Tiekėjo pasiūlytą Nuolaidą Tiekėjo oficialiame kainoraštyje, jei tokio nėra, tokiu atveju Tiekėjo prekybos vietoje, kataloge ar interneto svetainėje nurodytomis galiojančiomis Nenumatytų prekių kainomis. Jei Nenumatytų prekių kainos viešai neskelbiamos, Pirkėjas kreipsis į Tiekėją su prašymu pateikti Nenumatytų prekių kainas (komercinį pasiūlymą), pažymėdamas, kad įsigytinų Nenumatytų prekių kainos turi būti konkurencingos ir negali būti didesnės nei rinkos kainos. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinką. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Tiekėjo pateiktos Nenumatytų prekių kainos atitinka rinkos kainas, jos gali būti įsigyjamos vadovaujantis šia Sutartimi.

2.2. Sutarties maksimali kaina yra:

1. **6 p.o.d**. – 45 000,00 Eur *(keturiasdešimt penki tūkstančiai eurų, 00 ct),* neįskaitant pridėtinės vertės mokesčio (toliau – **PVM**). Sutarčiai taikomas 21proc. dydžio PVM. 6 P.o.d. Sutarties maksimali kaina, įskaitant PVM – 54 450,00 Eur (penkiasdešimt keturi tūkstančiai keturi šimtai penkiasdešimt eurų, 00ct).
2. 2.3. Pirkėjui, Tiekėjo pardavimo vietose nurodytose šios sutarties 1.2 punkte įsigijus ir atsiėmus Prekes, išrašoma e. sąskaita (patvirtinanti Prekių perdavimą – priėmimą), nurodytiems Prekių gavėjams - Pirkėjo regioniniams padaliniams (toliau – Pirkėjo RP), kiekvienas Pirkėjo RP sumoka Tiekėjui, pagal Tiekėjo, kiekvienam Pirkėjo RP pateiktą e. sąskaitą, už konkretų Prekių kiekį pagal Sutartyje atitinkamai P.o.d. nustatytas Prekių kainas, skelbiamas Tiekėjo prekių pardavimo vietoje, pritaikius Sutarties 2.1 punkte nurodytą nuolaidą ir tuo metu galiojančią akciją (jeigu akcija bus taikoma), per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka. Pateikiamoje sąskaitoje būtina nurodyti Pirkėjo RP tikslų pavadinimą ir šios Sutarties numerį, kurį suteikia Pirkėjas.

**3. PREKIŲ KOKYBĖ IR PATIEKIMO TVARKA**

3.1. Prekės turi būti kokybiškos, atitikti Sutartyje ir jos prieduose nustatytus reikalavimus. Pirkėjui, vadovaujantis Sutarties Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo savo sąskaita ištaisyti Prekių trūkumus / defektus per 30 (trisdešimt) kalendorinių dienų nuo Pirkėjo pranešimo gavimo dienos.

3.2. Bendras Prekių pagal Sutartį tiekimo laikotarpis negali viršyti Įstatymo 86 str. 5 d. nustatyto laikotarpio, kartu vadovaujantis ir Sutarties Specialiųjų sąlygų 6 skyriaus nuostatomis

3.3. Pagal galiojančių teisės aktų reikalavimus Tiekėjas privalo pateikti Pirkėjui parduodamų prekių (kurioms reikalaujama) saugos duomenų lapus (SDL) lietuvių kalba. Šalys susitaria, kad SDL vertimai lietuvių kalba gali būti pateikiami ne vėliau kaip per dvi savaites, išsiunčiant juos Pirkėjui nurodytu elektroniniu paštu nurodytu šios sutarties 1.3 punkte.

**4. PREKIŲ KOKYBĖS GARANTIJA**

4.1. Prekių kokybės garantijos terminas kiekvienai p.o.d. – taikomas LR teisės aktuose atitinkamoms Prekėms nustatytas garantinis laikotarpis, išskyrus atvejus kai Prekių gamintojas suteikia ilgesnę garantiją – šiuo atveju Prekėms taikomas gamintojo nustatytas garantinis laikotarpis.

4.2. Prekių trūkumų / defektų nustatymo bei šalinimo tvarka, kokybės garantijos taikymo tvarka nustatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties maksimalios kainos, įskaitant PVM, jei jis Sutarčiai taikomas.

5.2. Jei Pirkėjas uždelsia atsiskaityti už Tiekėjo tinkamai patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties maksimalios kainos, įskaitant PVM, jei jis Sutarčiai taikomas.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų kiekvienai p.o.d –**2 % (du)****procentai**nuo Sutarties maksimalios kainos be PVM. Sutarties įvykdymo užtikrinimą įrodantis dokumentas pateikiamas Pirkėjui / Pirkėjo atstovui Sutarties Bendrųjų sąlygų 10.4 punkte nurodytu būdu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus ir Tiekėjui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje. Sutartis galioja ne ilgiau nei 36 (trisdešimt šešis) mėnesius nuo Sutarties įsigaliojimo dienos arba iki Sutarties nutraukimo.

7.2.Sutarties galiojimo metu Sutarties maksimali kaina, nurodyta Sutarties Specialiųjų sąlygų 2.2 punkte atitinkamai p.o.d, negali būti viršyta.

7.3. Jei Šalis vėluoja, ar iš turimų duomenų akivaizdu, kad vėluos įvykdyti Sutartimi prisiimtus įsipareigojimus dėl aplinkybių, nulemtų koronaviruso (COVID-19) pandemijos, ji turi teisę kitos Šalies prašyti Sutarties pratęsimo. Jeigu Šalys sutaria, Sutartyje numatytų įsipareigojimų įvykdymo terminas gali būti pratęstas tokiam laikui, kuriuo Šalis negalėjo vykdyti savo įsipareigojimų. Pratęsimų skaičius neribojamas, tačiau negali būti ilgesnis nei 30 ( trisdešimt ) kalendorinių dienų. Jei Šalis vėluoja įvykdyti savo įsipareigojimus pagal Sutartį ilgiau nei 30 ( trisdešimt )kalendorinių dienų, tai laikoma esminiu Sutarties pažeidimu. Koronaviruso (COVID-19) pandemijos nulemtomis aplinkybėmis besiremianti Šalis, turi pareigą:

7.3.1. per 3 (tris) kalendorines dienas nuo jų atsiradimo, pranešti apie jas kitai Šaliai ir, jeigu įmanoma, nurodyti numatomą šių aplinkybių pasibaigimo laiką bei pateikti įrodymus, kurie patvirtintų, kad Šalis ėmėsi visų pagrįstų priemonių ir dėjo maksimalias pastangas, kad tų aplinkybių išvengtų.

7.3.2. reguliariai teikti informaciją, kokių priemonių imamasi ar bus imtasi, kad aplinkybės, trukdančias vykdyti Sutartimi prisiimtus įsipareigojimus, būtų pašalintos. Šalys susitaria, kad tokia informacija bus teikiama raštu.

7.4. Jeigu dėl objektyvių priežasčių, nurodytų Sutarties Specialiųjų sąlygų 7.3 p. atveju, Pirkėjas vėluoja ar akivaizdu, kad vėluos, vykdyti savo atsiskaitymo prievoles Tiekėjui, Šalys susitaria, kad tuomet nustatomas toks mokėjimo laikotarpis pagal Sutartį, kuris yra ilgiausias leidžiamas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą (5 str. 3 d.). Mokėjimo laikotarpio pagal Sutartį (nurodyto Sutarties Specialiųjų sąlygų 2.3 p.) pratęsimas įforminamas Sutarties Bendrųjų sąlygų 13 skyriuje nustatyta tvarka.

**8. Rėmimasis kitų ūkio subjektų pajėgumais**

8.1. Sutarties vykdymui Tiekėjas pasitelkia šiuos subtiekėjus:

ŽŪB ,,Virčiuvis“ Žemaičių g. 65, Joniškis. Subtiekėjų keitimo tvarka nurodyta Sutarties Bendrųjų sąlygų 9 skyriuje.

8.2. Subtiekėjui (-ams) pageidaujant, Pirkėjas su juo (jais) atsiskaitys tiesiogiai. Apie šią galimybę Pirkėjas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Pirkėjo pranešimo gavimo dienos informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Tiekėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.

**9. KITOS NUOSTATOS**

9.1. Sutarties Bendrosios sąlygos yra sudėtinė, neatsiejama šios Sutarties dalis. Tiekėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Tiekėjas jas vykdys.

9.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

9.3. Tiekėjas yra registruotas PVM mokėtoju Lietuvos Respublikoje.

9.4.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Pirkėjas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Tiekėjui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

9.5. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Įvairių ūkinių prekių pirkimo techninė specifikacija su priedu.

2 priedas –Sutarties Bendrosios sąlygos.

Tiekėjo pasiūlymas Pirkimui prie Sutarties atskirai nepridedamas, originalas saugomas CVP IS.

**10. ŠALIŲ ADRESAI IR REKVIZITAI**

|  |  |
| --- | --- |
|  |  |
| |  | | --- | | **Pirkėjas**  **Valstybės įmonė Valstybinių miškų urėdija** | | Įmonės kodas 132340880  PVM mokėtojo kodas LT323408811  Registracijos adresas:  Pramonės pr. 11A -9, 51327 Kaunas  Buveinės adresas:  Savanorių pr. 176, 03154 Vilnius  Bankas AB SEB bankas  a.s. LT  Tel. +370  El. p. | | |  | | --- | | **Tiekėjas**  **UAB ,,Taiklu‘‘** | | Įmonės kodas 304437662  PVM mokėtojo kodas LT100010626312  Registracijos adresas:  Ukrainiečių g. 4, LT-45234  Kaunas    Bankas Citadele bankas  a.s.LT  Tel. +370  El.p.  . | |  | |
|  |  |

Generalinis direktorius Direktorius

Valdas Kaubrė Martynas Knyzelis

|  |
| --- |
|  |

Pasirašoma el. parašu Pasirašoma el. parašu

Sutarties rengėja: Pirkėjo Viešųjų pirkimų skyriaus specialistė

Už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakinga: Pirkėjo Viešųjų pirkimų skyriaus specialistė

Už Sutarties vykdymą ir Sąskaitų priėmimą atsakingas: Joniškio regioninio padalinio ūkvedys

Įteikti: Pirkėjo Viešųjų pirkimų skyriui, Nekilnojamojo turto valdymo skyriui, JoniškioRP*.*